РЕПУБЛИКА БЪЛГАРИЯ

Министерство на земеделието

****ОБЛАСТНА ДИРЕКЦИЯ "ЗЕМЕДЕЛИЕ "-гр. ВИДИН**

3700 ВИДИН, ул. “Рибарска” №12, ет.2, тел: 094/601 488,факс:094/601 489, e-mail:odzg\_vidin@mzh.government.bg

**УТВЪРЖДАВАМ: ………/п/…………**

**ДИРЕКТОР НА ОД „ЗЕМЕДЕЛИЕ” – ВИДИН**

**ИНЖ.АГР. ПЛАМЕН ГЕНОВ**

**ДАТА: 13.02.2023г.**

***СТРАТЕГИЧЕСКИ ПЛАН***

***за развитието на Областна дирекция „Земеделие” – Видин***

***за периода 01.01.2023г. – 31.12.2024г.***

***ОД „Земеделие”*** е специализирано териториално-административно звено към Министерство на земеделието, занимаващо се с провеждането на държавната политика в областта на земеделието, спазвайки следните принципи: законност, откритост, достъпност, ефективност, отговорност и отчетност. Ръководи се и се представлява от директор, който е орган на изпълнителната власт.

***Мисията*** на Областна дирекция „Земеделие”- Видин е да осъществява държавната политика в областта на земеделието на територията на област Видин, да подкрепя трансформацията на модела на администратовното обслужване и развитието на електронното управление като основа за модернизация на държавната администрация.

***Визия за развитието***

Областна дирекция”Земеделие”-Видин има дългосрочна визия за развитието на политиката, обвързана с превръщане на земеделието в привлекателен бизнес чрез компетентна администрация, работеща с лице към хората, осигуряваща качествено изпълнение на служебните задължения и съдействаща за достигане на високи стандарти и нива на конкурентно земеделие.

**Стратегическият план** има за задача да отрази основните цели и приоритети на Областна дирекция „Земеделие” - Видин, с оглед на подобряването дейността на дирекцията при провеждането на държавната политика в областта на земеделието, както и при прилагането на Общата селскостопанска политика на Европейския съюз на територията на област Видин.

Стратегическият план е разработен при спазване на нормативната база.

***Стратегически цели***

Стратегическите цели на ОД „Земеделие” – Видин са насочени за подпомагане провеждането на държавната политика в областта на земеделието, както и за прилагането на Общата селкостопанска политика на Европейския съюз на територията на областта, за изграждане на устойчиво, конкурентноспособно и пазарно ориентирано селско стопанство.

 Целите на ОД „Земеделие” – Видин са съобразени със „Стратегическия план за развитие на земеделието и селските райони на Република България за периода 2023 – 2027г.”, който има национален териториален обхват и действа на територията на цялата страна. Целите могат да бъдат обобщени като три основни:

***Стратегическа цел 1*** – Устойчиво, конкерентноспособно и пазарно ориентирано земеделие

***Стратегическа цел 2*** – Модернизиране на сектора чрез стимулиране и споделяне на знания, иновациите и цифровизацията в селското стопанство и селските райони и насърчаване на използването им в по-голяма степен.

 ***Стратегическа цел 3 –*** Електронно административно обслужване, ориентирано към потребителя.

Осъществяването на целите от ОД „Земеделие” – Видин да се извърши чрез изпълнение на следните основни задачи:

1.Регистрация и пререгистрация на земеделските стопани, по Наредба №3/29.01.1999г.

2. Създаване и поддържане на регистри, свързани със Системата за идентификация на земеделските парцели (СИЗП), и други регистри, необходими за дейността на министерството.

 3. Приемане на заявления за „Помощ под формата на отстъпка от стойността на акцизавърху газьола, използван в първичното селскостопанско производство“.

 4. Участие в комисии по чл. 17, ал.1, т.1 от ЗОЗЗ по промяна предназначението на земеделските земи.

 5.Осъществяване на дейности и процедури във връзка с чл.37в и 37ж от Закона за собствеността и ползването на земеделските земи.

 6. Проверки на състоянието и ползването на земите от Държавния поземлен фонд и изготвяне на баланс на земите на територията на областта.

 7.Провеждане на търгове за отдаване под наем и аренда на земи от ДПФ, след издаване на заповед от министъра на земеделието и храните съгласно чл.47е от ППЗСПЗЗ.

 8. Контролиране качеството и количеството на извършената работа във връзка с изпълнението на обектите, свързани с дейностите по Хидромелиорации.

 9.Осъществянане на дейности по Закона за регистрация и контрол на земеделска и горска техника.

 10. Извършване мониторинг на пазара на зърно.

 11. Изпълняване на задълженията като орган по поземлена собственост, произтичащи от нормативната уредба.

 12. Изготвяне на отчети, анализи и доклади за състоянието на земеделието на територията на областта и прави конкретни предложения за развитие на отделните подотрасли.

 13. Спазване принципите и стандартите при административното обслужване.

При осъществяване на дейността на ОД „Земеделие" – Видин за периода от 2023-2024г. усилията да се насочат към обвързване на целите на служителите с целите на администрацията и със съответните стратегически документи, което ще спомогне за по-добрата реализация и фокус върху политиките.

При изпълнението на Стратегичаския план целенасочено да се работи за повишаване престижа на държавната администрация, като се привличат млади и способни професионалисти, гарантиращи приемственост и стабилност.